bavarian-nlp/barwiki-20250901 huggingface dataset:
Steyr

Steyr (af boarisch ofd aa: Steia gschriem) is a Statutarstod in Obaöstareich, hod 38.324 Eihwohna (2017) und is da Siez vo da Bezirkshauptmaunschoft Steyr-Land in Obaöstareich. D' Stod is bekonnd fia sei Industrie und sei historische Oidstod. Steyr is d' zwöeftgreeste Stod vo Östareich.
Geografie.
Steia liegt auf ana Hächn von 310 m iwan Meea, dort wo Enns und Steyr zaumrinnan. Aussadem liegt Steia an der Grenz zu Niedaöstareich, im Oipnvuala. Vo Noad noch Sid is Steia 7 km laung, von West noch Ost 7,3 km. Auf 2,8 % vom Stodgebiet steht a Woid, 11,1 % wern landwirtschoftlich gnutzt.
Stodgliedarung.
Steyr bstähd aus de 8 Katastralgmoana:
De Katastralgmoa Steia besteht weida aus de foingdn Täu: "Oidstodt, Steiadoaf, Dawor, Münichhoiz, Ennsdoaf, Resdhof, Ennsleidn".
Aussadem gibts no an gaunzn Schwung an Oatschofdn, de emfois zum Stodgebiet vo Steia kean.
Gschicht.
De Stod hot su um de urkundlich 985-991 easchtmois erwähnte "Stirapurch" gründet. Ab 1192 wars im Besitz vo de Babenberger und seit 1254 Teil vo Obaöstareich. Seit am Mittloita is Steyr Zentrum vo da östareichischn Eisnindustrie.
Bschdegg

S'Bschdegg (dt.: Besteck) is a wichtiga Bestaundtei vu am jedm Essn. Ma nimmts hea zum Zuabereitn, brauchts zum Vorbereitn, Kocha und Servian und zum "indn Mund bringa".
Zum unsrign Bschdegg ghean s'Messa, d'Gobe und da Löffi, de gibts olle in vaschiedene Variazionee (Teelöffi, Suppmlöffi, Schöpflöffi...).
Aundaswo kennt ma zum Beispü ka Gobe, wia in Kina, wo ma dafia mit Stabal essn duad. Und wieda wo aundas isst ma mit de Händ. S'Messa oda so wos ähnlichs findt ma oba übaroi.
A Bstegg brachd ma, wenn ma sei Essn ned mid de Finga olanga mächd. Füa an Fransn Fleisch brachd ma do a Messa und a Gobe. Wannsd aba a Suppn essn wuist oda an Kaffä umrüan, dann bist mid am Leffe bessa dro.
Abbadiam bassiads ah, dass "d'Kejnarin s'Bstegg zspad bstejd". Des is dann a b'liabta boarischa Zungabrecha.
Brüün

A Brüün is a Gstö, mit dem Leid, de schlechd seng, wieda bessa seng kinan. A Brüün bsteht aus zwoa Glasln (de wos owa heitzdog meist aus Kunststoff san) und oana Fossung mit zwoa Bigln zu de Ohrwaschln hinteri, damit de Brüün ned owefoit.
Se wead aa Spekuliaeisn gnannt. Woarscheinle kimmt des Wort wia s englische "Spectacles" ausm Lateinischn, vo "spectāre" fia "schaung".
OpenCola

OpenCola is a Cola-Drangl, des wo jeda herstejn, vaändan und one Problem weida vakaffa ko. Des Rezept is im Rahma da Vorgam voda GNU General Public License (GPL) vaändaba.
De Oaginalvasion 1.0 vo da Amanda Foubister homs am 27. Jenna 2001 effadlich gmocht. De Vaändarunga vo de OpenCola-Versiona beziang se moastns afs Afschreim vom Rezept.
Untam Nama Gnola (fia GNU und Cola) hod Cory Doctorow, John Henson und „Possum“ im Hirgst 1999 a Konzept vo an Drangl unta freia Lizenz afbrocht. Ofang 2000 hod des vo Grad Conn, Cory Doctorow und John Henson afgmochte Softwareunternehmen "Opencola" Gnola zu OpenCola umgnennt, um des Prinzip Open Source kloar z mocha und fia de oagnan Softwareprodukte zu werm.
Spadare af OpenCola afbauande Projekte woarn zum Beispui da Vasuach vo ana Marketingagentur, im Joa 2007 a deitschsprochige OpenCola-Plattform zu etablian oda as "Cube Cola", a Fork wo seit 2003 bstähd, hergsteejt fias Kino Cube Metroplex in Bristol, England. De Cola wead ned nua im Kino obotn, sondan a ois Konzentrat wejdweit vakafft.
Zuatatn.
Des Rezept basiad af da englischsprachigen Originalversion 1.1.3 vo da Amanda Foubister unta da Beteiligung vo Cory Doctorow und Tom Swulius und is unta da GNU General Public License Version 2 vaeffandlicht.
Zamriahn.
Geschmoforme.
Da Gummi arabicum fungiad ois Emulgator, damit se des Öi-/Wossagwasch net wida trennt.
Sauschädelstöhln

Es Sauschädelstöhln oda Sauschädlstehlen is a in Östareich oft um die Foschingszeit ausgibta Brauch. Dabei gülts bei aana Hausschlochtung den oft vorm Stoll hingställten Kopf zum fladern, ohne dass da Bsitzer merken dad.
Waunn des Vaschwinden vom Schädl ofgfoll'n is, mocht sie oft des gonze Duaf auf d Suach noch de Ibltäta. Die san meistens schnö ausgfoascht, wäu sa si meist söba stöhln.
Vahaundlung.
Danoch gibts beim Durfwirtn de Grichtsvahaundlung, dazua wird vurhea da Vursitzende Rod (Richta) bstimmt. A de Gschwuranan und de Zeign wern durtn zsammengruafn.
Die Anklogeschrift wiad monchmol in Reiman vorher vafoßt, es Züü is, so weit wia megli vom Sauschädl obzlenkan und olln aundaren d Schuid z gem.
Bei dera Grichtsvahaundlung gehts oft ziemlich hoart zua, und oft wern vom Richta hoche Göd- und Getränkestrofen fir Zwischnruaf varhängt, sodaß si de Vahaundlung ned z kuaz gstoidt. Die Vahaundlung end oiwei mit an Vagleich. Dabei muaß da Bsitzer vom Sauschädl genauso draufzoin wia de Fladara. Des so zaummgsommelte Göd kummt in de Grichtskassa und wird fia an woiltätign Zweck gspende. Da Sauschädl is inzwischen scho noch olle Regeln von da Kochkunst vaoaweit wurn und kon don vo olle Owesenden vazeaht wern.
Vurkumman.
Da Brauch söwa woa in Ostöstareich weit vabroadt, heitzdog wean de Hausschlochtungan söltana, deshoib gibts imma weniger Sauschädln, de gstuin werden kunntatn. Do in da oidn Zeit aa de Wirtn söwa gschlocht hom, woar da gfladate Sauschädl a Zeichn fia die Beliabtheit vom Wirtn. Woar da Wirt mit wenig Gästn gsegnt, hod aa kaana seine Sauschädln gstuin.
Boarische Krem

A boarische Krem ("crème bavaroise, bavaroise") is a gschlongne Siaßspeis aus Muich, Zucka, Oargejb, Gelatin und am gschlongna Schlograhm. De boarische Krem wead mit an Hauffa gschmackige Sachan obgwandlt wia zum Beispui Vanij, Schogglad, Kafää, Nussn, Bialn, Oranschn, Likea und so weida. Heagricht weads in kloane Schissal oda ois Nockal ausgstocha oda gschtiazt auf am Tella, mit Obstsoß garniat.
De Heasteejung vo na boarischn Krem is aufwendi und braucht a Gschick, de Zuatatn san deia (zum Beispüi a echte Vanij). Obwoihs "boarisch" hoasst, hot mas net in Bayern dafundn, sondan in Frankreich. As Rezept kunnt aba auf de boarische "Rahmsuiz" zruckgeh. Sie guit heit no wejdweid ois oane vo de beliebtastn Nochspeisn.
Schrift

Neba da weida untn bschriebnen Bedeitung vo dem Wort Schrift werd im boarischn mit "nach da Schrift ren" a Sproch bzeichnet, nämli as Hochdeitsche. Des weidan is'd Schrift a aktuells Problem vo da boarischn Wikipedia, wia a sunst vo olle, de vasuchan, boarische Texte aufzumschreim. Weis doch sehr untaschiedliche Osetz gibt, bstimmte boarische Laute in de "normale" Schrift zum umsetzen, oda mit zusätzliche Sondazeichn wiadazumgem.
Definition.
Ma ko Schriftn in drei Gruppn eiteiln:
Ma ko weida iaba de Richtung, in de gschriebn werd, Gruppn eiteiln:
Boarische Schrift ois Beispui fia a Alphabetschrift.
S'Boarische is eascht amoi a gsprochne Sprach. Olle Vasuach, de Sprach mit na Schrift wiadazgem, baun auf da lateinischn Schrift auf in dera Form, wias fias Hochdeitsche hergnomma werd. S'gibt vaschiadne Regln fia extra Buachstabn, um a bor Laute wiadazumgem, des so im Hochdeitschn ned gibt. Grod as "dunkle A" macht Schwierigkeiten, des liegt vom Klang her zwischn am hochdeitschn "A" und am "O". Da der Artikl hia auf boarische Sondazeichn vazicht, iss meistns mit am "O" aufgschriem. De boarischn Sondazeichn wern voa allm vo Sprachwissnschaftla heagnomma, de se mit de Untaschiad in da Aussprach exakt beschäftign woin. Aba a im Hochdeitschn is de Zuordnung vo Lautn und Zeichn ned perfekt. Unsa Schrift (boarisch/hochdeitsch/lateinisch) is a Alphabetschrift, obwois ihre Schwächn in da Zuaordnung vo Lautn und Zeichn hod und so ned ganz da Definition daspricht.
Logogramme ois Gengteil vo na Alphabetschrift.
A Alphabetschrift und a a Silbnschrift gewinnt ihr Bedeitung eascht iaba de Zuordnung zu Laute und dariaba zu na Sprach. Wenn ma de Sprach ned ko, ko ma de Bedeitung vo der Schrift ned vasteh. A Beispui fia a Zuaordnung vo Zeichn zua na Bedeitung han de arabischn Ziffern, de a mir hernemma:
1 + 2 = 3 vasteht a jeda fast iabaroi auf da Wejd, aba wenn unsaoans des liest, sogd a "Oans und zwoa dazua gibt drei". Oana, dea Hochdeitsch ko, werd des grod no fia si in "Eins plus zwei ist drei" umsetzn kenna. A Englända werd aba blos des Original mit de Ziffern vasteh.
So gseng is a symbolische Schrift wias Chinesische a pfundige Sach. Do ko iabaroi a jeda an Text lesn, a wenn a gor ned de gleiche Sprach oda den Dialekt vasteht, den da Schreiba spricht. S'werd a vamuat, dass de chinesischn Zeichn a grod desweng entstandn san. Andas wars ned meglich, so a groß Reich zum vawoidn, wo so vui Välka mit untaschiedliche Sprochn lem. Da Nachteil is, doss ma dafia so vui Zeichn brachd, wias Bedeitunga gibt.
Bundeshaptstod

Bundeshaptstod (dt.: Bundeshauptstadt) nennt ma de Haptstod vo an Bundesstoot.
Deitschland.
In Deitschland is Berlin de Bundeshaptstod. Danebm gibts de Haptstädt vo de Bundeslända, zum Beispui Minga im Freistoot Bayern.
"Schau aaa: Listn vo de deitschn Haptstädt"
Esdareich.
In Esdareich is Wean de Haptstod vom Bund. Danebm gibts de Haptstädt vo de Bundeslända, zum Beispui Graz in da Steiamoak
"Schau aa Listn vo de esdareichischn Haptstädt"
Schweiz.
In da Schweiz is Bern seit 1848 de sognennte "Bundesstod".
__INHALTSVERZEICHNIS_ERZWINGEN__
Dampfnudln

Boarische Dampfnudln, aa Heffaknela oda Heffakniala, wean aus am Hepfadoag gmacht, dea wo aus Woaznmejh, Rahm, am Oa, Hepfa und a weng Soiz gmacht wead. Da Doag wead zu kloane Kugln draht und nochm Geh in a na Bachfoam (oda am Reindl) im Rahm mit zlossana Butta und Zucka zuadeckt im Rohr drin bocha.
Variantn.
Bei de Weana Dampfnudl, de Geamknedl, bstäht da Doag aus Woaznmejh, Butta, mehrare Oar, Zucka und a weng Soiz. Da Doag wead nacha zu kloane Kugln draht und in Muich in am gschlossanan Hefa dämpft.
Im Untaschied zu de Germknedl san de Dampfnudl optimal, wens an "Fuaß" hom, des hoasst, dass da Zucka in da Mille und im Doag se duach de Hitzn karamellisiert hom und braun worn san. Des deaf alladings ned zfui sei, sunst schmeckans vabrennt. Es is oiso da Zeitpunkt, wann mas vo da Hitzn wegduat, ganz wichtig, dasss net vabrenna, und zudem foid dea Doag in se zam, wens z friah gschiacht. Soichdane zammgfoinna Dampfnudln nennt ma nacha "Wetzstoa".
Serviern duat ma sowoi de boarischen ois wia de Weana Dampfnudln mit na Vannuiisoos oda na Schokladnsoos. Wei de uaspringlen boarischn Dampfnudln duach eanan hohn Rahmotei vo gsundheitsbewusste Leit nimma so gean gessn wean, guit des Weana Rezept heitzdogs ois Standard.
In da Pfoiz (da rheinischn) isst ma de Dampfnudln a gean herzhaft ois Hauptspeis mit Kraut, Schwammal, Solod oda Gummara oda ois Beilag zua na Erdäpfesuppm. Nacha wean de Dampfnudln gean im Schmoiz mit am wengal am Wossa und Soiz kocht.
Friaa hod ma aa roggane Dampfnudl ghobt, wei s Troad ned so teia wor. Dazua nimmt ma a roggans stott a woazans Mejh, und hods oft aa mid Schmoiz statt mit Butta gessn.
Staffabruck

 Staffabruck (amtli: Staufenbrücke) im Berchtsgoana Land is, sowoi, a Ortsteil vo Piding ois a vo Reichahoi. De Staffabruck war bis 1949 gmoaunabhängig und hod bis dohi zum Forstdistrikt Saalachau gheahrt. De Pidinger und de Reichahoia Seitn trennt de Saalach und da Fuadaheiberg is da Hausberg. No schattn de Staffabruck umandsdum Auwejda soiwoi vo Piding ois a vo Reichahoi ob.
Georg Ringsgwandl.
Staffabruck is de Hoamat vom boarischn Liadamacha, Sänger, Kabarettistn, Poet und Multitalent Georg Ringsgwandl. Er is am 15.11.1948 do, in da Auenstroß, auf d'Wejd kema, do aufgwachsn und bis zu sein Arztstudium do wohna bliem. 1993 hod er sogar, mit oam vo seine erfolgreichsten Albn mit den Noom "Staffabruck", seina Hoamat a musikalischs Denkmoi gsetzt.
Europamoasta, deitsche Moasta und andane Liadamacha.
Von da Staffabruck keman sonst a no a boar vereckte Kuntn, so beim Ringa: Do is da Schöndorfer Manfred vo 1970-76, in Griachisch-Remisch, nochanand siem Moi deitscha Moasta worn. A in griachisch-remisch, 1983 und 1986, is da Seibold Siege zwoa Moi deitscha Moasta worn. Emfois mehrfach, aber in olle zwoa Ringastil dahoam, hod da Wolf Richard, noch da Reih 1976-80 in Griachisch-Remisch, aber genau a so, 1977-79 und 1982 in Freistil, ois mitanand nei Moi, an deitschn Moasta ghoit.
Klaus Wallner is beim Eistockweischiaßn 1991 deitscha Moasta worn und hod se 1992 sogar zum Europamoasta gschossn.
Cajetan Anton von Notthaft

Cajetan Anton von Notthaft (* 23. Juni 1670 auf da Buag Marquartstein; † 4. Juli 1752 in Berchtsgoan) woa vo 1732 bis 1751 Fiastprobscht der Fiastprobscht Berchtsgoan.
Ea hot se im Spanischn Eabfoigekriag beim Kompf gengan de österreichisch-kaisalichen Druppn auszeichnet und hots aus Reit im Winkl vatriem. Oijs a se aba noch dem Eafoijg inkognito in de Niederlande begemn woijt, is a gfasst unn bis zua Intavention vo seim Bruada in Minga inhoftiat woan. Noch seina Freilassung hot a se wiada vastäakt de Belong vo Berchtsgoan widmet unn hot drauf hinwiaka kenna, dass da Probscht vom Stift hiazat aus de eigana Reihn gwejjlt woan is. So hom de Widdlsbocha bei da Woijl vom Nachfoijga vo Joseph Clemens von Bayern des Nachseign ghet, unn es san ob 1724 Julius Heinrich von Rehlingen unn ob 1732 Cajetan Anton von Notthaft seijba dea Fiastbrobschtei Berchtsgoan voagstandn.
Notthafts Regierungszeit oijs Fiastprobscht unn de domit vabundane Vatreibung unn Re-Missionierung vo de Protestanten in Berchtsgoan hot mit Beginn vo da Gegenreformation eigsetzt.
FC Augschburg

Da FC Augschburg (FCA) is mit üba 25.000 Mitgliedan da greßte Fuaßboivarein vo Bayrisch-Schwom. Am 8. August 1907 is da Vaaein ois "Fußball-Klub Alemannia Augsburg" grindt woan und spuit seit da Saison 2011/12 in da Easchtn Fuaßboi-Bundesliga.
Da FCA woar seid 2009/2010 in da neien SGL Arena dahoam. Davor hams im Rosenaustadion gspuit.
De WWK Versicherungsgruppe is seid da Saison 2015/16 da Nomansgeba vom Augschburga Stadion. Da Vatrog vo da WWK Arena hod zunächst a Laufzeid vo zehn Joar. Im Januar 2019 wurde da Vatrog bis 2030 valängrt.
Deitsche

De Deitschn nennt ma
Wissnschoftlich wead heidztog in drei Nazjonalitätnformen untaschiedn:
s is oba sehr umstrittn bei de jeweiling Eihwohna vo de Lända, weil ma zum Beispüi bei da Deitschn Sprochnazjon olle ois "Deitsche" betitlt, de de deitsche Sproch redn. Oiso san foigedessn de
laut dem Begriff gseng "Deitsche". So ähnlich vooit sa se bei da Kulturnazjon, oba ned bei da Stootsnazjon.
Anton Adner

Anton Adner (* 1705 bei Berchtsgoan; † 1822 in Berchtsgoan) woar a Tandla unn hot mit seine 117 Joa oans vo de heijksten Lemnsoijta in Bayern dolangt.
Ea hot bis ins houe Oijta Hoijzwoan (Berchtsgoana Woa) heagsteijt unn vatriemn. De Produkt hot ea z' Fuaß mit a Kraxn aa weit iaba des Berchtsgoana Land aussatransboatiat.
Im Oijta vo 112 Joa hot a an Keenig Maximilian I. droffn, dea seitdem sei äaztliche Vasoagung sichagsteijt hot.
Sei Grob aufm oidn Friadhof vo Berchtsgoan ziat bis heit a vom Keenig Ludwig I. gstifts Grobmoij.
Peugeot Speedfight

Da Speedfight is a von Peugeot bauter Motorroller mit Automatik oder a Variomatik genannt. In Fachkreisen werd da Speedfight a Speedy gnannt.
Merkmoi'.
Den Rolla komma in zwoa verschiedene Ausführungen kaffa, entweder in AC, des hoast "Air Cooled" (oiso luftkühlt) oder in da meist tairan LC-Ausführung, des is die wasserkühlte Ausführung. Den Speedfight hams zum easchtn Moi 1996 auf an Markt bracht. Der "Speedfight Zwoa" is da Nachfolger vom "Speedfight Oans". Der Unterschied zwischam Speedfight Oans und am Zwoarer san nur leichte Veränderungen am Design oder an da Technik.
A Bsonderheit vom Speedfight is die Vorderradaufhängung, die sognannte "Einarmschwinge", die des Eitaucha beim Bremsen verhindern soi. Gleichzeitig werd dadurch a die Kurvenstabilität verbessat.
Im 50er-Speedfight laft der gleiche Motor wia in die Modelle TKR oda Vivacity. Zusätzlich hams a no a 100 cm³³-Version baut, die so circa 95ge lafft. Die 50er- und 100er-Roller unterscheidn sie nur durch an gressan Luftfilta und an gressan Auspuff.
Bedeitung aufm Markt.
Die Speedfights han sehr beliebt bei die junga Leid, weil ma fui verändern ko. Der wasserkühlte Speedfight ghert zu de beliebtesten Motorroller vo Peugeot. Überhaupts geit die Speedfight Zwoa Reihe zu dei meist verkauften Motorroller. Die Farbpaletten vo da Speedfight Reihe is sakrisch groß. Dadurch, dass die Firma ständig Sondermodelle aussebracht hat, wie die Modelle Silver Sport, Iron X, Rally Victorys, X-Race oder WRC oder seit neistem die neuen RCup Modelle, san die Roller bei die junga Burma und Madl nia uninteressant worn.
Der Speedy is neba am Aerox vo Yamaha der meist umbaute Roller, da ma im Internet und sonst wo a Menge Tuningteile find.
Clubb

Da Clubb (offiziej: 1. FC Nürnberg Verein für Leibesübungen) e.V., aa 1. FC Niamberg oda 1. FCN, is a Fuaßboivarein z Niamberg, dea wo im Mai 1900 gründt woan is. De Vareinsforbn san rod und weiß, de Traditionsforbn dagegn weinrod und schworz. Da Varein hot 25.904 Mitglieda (Stand: 13. Oktober 2022).
Aktuella Kada 2022/23.
Kapitän da Mannschoft is Christopha Schindla. Sei Stäivatreta san Florio Hübna und Christian Mathenia.
"Stand: 21. Juli 2022"
Stadion.
Da Clubb spuit seid am Bau 1928 im "Städischn Stadion vo Niamberg" (wofia da Architekt sogoa a olympische Goidmedailln gwunna hod). S Stadion is mehrmois umbaud woan und stehd in seina etzigen Oat eascht seit zwoa, drei Joa, weis im Zug vo da Wejddmoasdaschaft 2006 umbaud woan is.
Sei momantaner Nama is "Max-Morlock-Stadion". De Kapazität liegt zua Zeit bei 50.000 Plätz.
Erfoige.
Damid warns iba 60 Joar lang da Rekoadmoasda in Deitschland und hand eascht 1986 vom FC Bayern Minga obgläsd woan.
Bekannte Spuia.
Heiner Stuhlfauth, Dr. Hans Kalb, Hans Sutor, Andreas Köpke, Dieter Eckstein, Hans Dorfner, Stefan Reuter, Roland Grahammer, Heinz Strehl, Maxl Morlock, Toni Kugler, Schorsch Hochgesang, Heiner Träg, Marek Mintal.
Wally Fendt

Wally Fendt (* 11. April 1907 in Berchtsgoan; † 21. Jenna 1979 in Berchtsgoan), woa a Hoamatdichtarin, Journalistin unn aktive Viachalschitzarin.
Sie hot in íam Lemn zua de vaschiednste Theman tausende Mundoatvers vafasst, de se jedo bloß oijs a kloane Auswoij in dem 1957 easchienanen Gedichtbond "S'Herzklopfen der Hoamat" dahoijtn hom.
A Häipunkt vo iam Schoffn woa de Vatonung vo iam Berchtsgoaner Liad duach den Superior vom Franziskanerklosta, Pater Korbinian Rother. Regionale Bekonntheit ham aa irane Text zua am Reichahoier- unn am Zimmamosliad dalangt.
A ondana Schwaapunkt von ira Aktivitätn woa da Viachalschutz. Sie woa Grindungsmitglied vom Berchtesgoana Tiaschutzvaein unn hot in eam mehr oijs 55 Joa gwiakt.
Dodriaba naus woa sie joazehntlong Mitabeitarin vom Berchtsgoaner Onzeiga unn hot insbsundas fia den regelmäßig eascheinandn Ruckblick "Vor 50 Jahren" vaantwortli zeichnet.
Eugen Fischer (Historiker)

Dr. Eugen Fischer (aa bekonnt unta seim Pseudonym A. Helm), (* 3. März 1899 in Berchtsgoan, † 19. März 1973 in Berchtsgoan) war Geolog unn Historika.
Fischer hot se in da Nachfoijgn vo Joseph Ritter von Koch-Sternfeld (1778-1866) gsejng unn hot se intensiv mit da Queijnsammlung olla meglicha Wissnsgbiat iaba des Berchtsgoaner Land bfasst. Olle sei Vaöffentlichungen dozua hot a im Seijbstvalog voaglegt, weil ea an jedm Valega prinzipiell misstraut hot. Zuadem hot a kategorisch den elementaan Grundsotz a jeda "Lexikon-Herausgabe-Finanzierung" obglehnt, de Kostn von am nein Teil duach den jeweils vorausganganan z' trogn. Wegan dea se doraus a organisatorisch eagebandn Schwierikeitn, hot ea zua seine Lebzeitn vuij vo de Eagebniss seina joazehntlongan Oabeit nimma druckt sejng.
De dreideilige Reprintausgob vo seim "Das Berchtesgadener Land im Wandel der Zeit" is 1974 vo da Süddeitschn Zeitung oijs „Konversationslexikon des Berchtesgadener Landes“ gwiadigt woan. Oijs Foaschungsgrundlog fia de gsomte zwischn 1522 unn 1930 Berchtsgoan zuam Thema gnummene Litaradua hot sei 1930 easchienane Bibliographie "Die Literatur über das Berchtesgadener Land und seine Alpen" sogoa weit iaba de Region hinaus groaße Beachtung gfundn.
Des zamm mit Magdalene Ziemke herausgebane Lebensbuijd in "Moritz Mayer" soijt de Legendenbuijdunga iaba des Lemn vo Judith Platter noch da Richard-Voss-Vafuijmung entgeganwiakn. Sei Monographie "Hallthurm" hot se mit da Gschicht vo da ehemoijigan Berchtsgoaner Grenzbfestigung vo de eascht Onfäng bis zua Geganwoat bfasst.
Sei in Joazehntn gsammeijtn Beispuij Berchtsgoaner Mundoat is jedo nia in Druck kemma unn nua oanige wenige Moij hektographiat woan. Unvaeffentlicht san aussadem bis heit sei Manuskript iaba de Gschicht vo da Berchtsgoana Salin unn vo de Stoanmartaln im Berchtsgoaner Land.
Des Pseudonym "A. Helm", welchans ea fia olle sei Weak gnutzt het, woa ausm Voanom vo sei Ehefrau Helma obgleit gwen.
Georg Ringsgwandl

Da Ringsgwandl Schorsch, amtli Georg Ringsgwandl, (* 15. Novemba 1948 in da Staffabruck bei Reichahoi) is a boarischa Kardiologe, Kabarettist und Liadamocha.
Biografie.
Aufgwachsn is a in da Staffabruck, wo zu Reichahoi ghead. Sei Vatta war bei da Post. Musispuin hod a mid da Zitha ogfanga, de ra vo seina Tant gschenkd griagd hod.
Gitarrnspuin hod a se seibad beibrochd, weil a 1967 ocht Monat mit Tbc (Schwindsucht) im Sanatorium bleim hod miassn. Dodanoch hod a in Minga Medizin studiad und zum "Dr. med." promoviad.
Noch da Zeid ois Assistenzarzt am Mingara Klinikum Großhadern is a a Zeidl af Amerika ganga. Nachand war a Oberarzt in da Kardiologie z Garmisch-Partnkircha. Nemher is a mid seim Kabarettprogramm duach Deitschland tourd und hod an Haffa Auszeichnunga eigsackld, unta andam an Deitschn Kleinkunstpreis.
Sei easchts eings Programm woa "Gurkenkönigs Hausfrauenshow", mid dem a 1978 af Tour ganga is. De Tourerei is dann mid weidane Programme so weida ganga, bis a 1993 sein Arztberuf komplett an Nogl ghengd hod und seitdem blos no ois Künstla tätig is.
De Besetzung vo seina Band hod se ollawei wieda gändad. Am längsdn und intensivsdn hod a am Ofang mid dem Gitarrnspuia Schreiner Schorsch (Georg Schreiner)) und am Keyboarda Reichart Klaus zammgarbad. A wichtiga Kolleg is aa da Nick Woodland, wo seit "Voglwuid" (offiziej: "Vogelwild") ois Bluesgitarrnspuia dabei is.
Ned nur seine Liadln, sondan vor oim de Monologe zwischn de Songs bei de Livekonzerte san bei seine Fans gfrogd. Desweng san ab da CD "Der Gaudibursch vom Hindukusch" aa gsprochane Text zum hern.
Im Fernseng war a natirle aa ollawei wieda, z. B. in "Ottis Schlachthof", im "Scheibenwischer" und aa in da oa oda andan Talkshow.
Sei Musikstil setzd se aus Elemente vo da boarischn Voiksmusi und Rockmusi mid skurille und parodistische Elemente zsama.
Da Ringsgwandl lebd mid seina Frau, de Ärztin is, in da Näh vo Garmisch-Partnkircha.
Sei aktuejs Programm 2009 hoaßd "Untersendling".
Stoach

Da Stoach (dt. "Storch", engl. "stork") is a Vogl, der wos friara in Middleiropa recht haifi wor, owa heidzudogs söitn is. Stoachnoartn gibts nu mearane wia blouß oane, owa in Middleiropa denktma namalaweis anan Weißstoach. Ma dakennd'na recht guad an seim schwoarz-weißn Gfieda. A Stoach frisst so zeamli oisse, wos eam fia sein longa Schnowi kimmt, z. B. Froschn, Schnegga und Insektn. Friara hodma glabt, dass da Storch d'Kinda bringd, wos naddiali a Schmorrn is - drotzdem göidda ois Fruchbokadssymbui und Fruajoarsoozoaga.
Gwetschn

De Gwetschn oda Ziach gheat zu de tipisch boarischn Musikinschtrumente, de in da boarischn Voiksmusi a wichtige Roin spuin.
Es gibt a no Reih vo regionalen Nama (und Schreibweisn) fir des Inschtrument: Zugharmonika, Ziaharmonika, Quetsch, Quetschn und Schiffaklavia.
De Technik dahinta.
De Gwetschn is a Inschtrument zum Auseinandaziang und zum Zammadrugga. Beim Ziang und Drugga wead d Luft ausm mittlan Teil vo da Gwetschn ("Balg") durch jeweis an Luftschlitz druggd, den wo ma mid de Tasten auf da rechtn Seitn vo da Gwetschn aufmacha ko. Dann rennt de Luft an aran dünna Bladl vorbei, des wo dann as Schwinga ofangd und domid an Ton gibt. Umso länga as Bladl is umso diafa is da Ton. Auf da linggn Seitn gibts aa no a boar Knepfal. De wenn ma druggd bassiert eigendli as gleiche wia auf da andan Seitn, bloß dass de Töne, de wo dann aussa keman, a guads Stigge diaffa und a voia klingan. Des liegt do dro, dass wemma do oa Tastn druggd glei 3 Diale aufmachan und desweng glei 3 Töne, de wo zambassn, aussa keman.